CELEX: 62018CN0100
Language: da
Date: 2018-02-12 00:00:00
Title: Sag C-100/18: Anmodning om præjudiciel afgørelse indgivet af Tribunal Supremo (Spanien) den 12. februar 2018 — Línea Directa Aseguradora S.A. mod Segurcaixa Sociedad Anónima de Seguros y Reaseguros

7.5.2018   
            
            
               DA
            
            
               Den Europæiske Unions Tidende
            
            
               C 161/23
            
         Anmodning om præjudiciel afgørelse indgivet af Tribunal Supremo (Spanien) den 12. februar 2018 — Línea Directa Aseguradora S.A. mod Segurcaixa Sociedad Anónima de Seguros y Reaseguros
   (Sag C-100/18)
   (2018/C 161/26)
   Processprog: spansk
   
      Den forelæggende ret
   
   Tribunal Supremo
   
      Parter i hovedsagen
   
   
      Sagsøger: Línea Directa Aseguradora S.A.
   
      Sagsøgt: Segurcaixa Sociedad Anónima de Seguros y Reaseguros
   
      Præjudicielle spørgsmål
   
   
               1)
            
            
               Er artikel 3 i direktiv 2009/103/EF (1) til hinder for en fortolkning, hvorefter den lovpligtige forsikrings dækning omfatter skader forårsaget af en brand i et køretøj, der holder stille, når branden udspringer af mekanismer, der er nødvendige for at udføre køretøjets funktion som transportmiddel?
            
         
               2)
            
            
               Såfremt det foregående spørgsmål besvares benægtende, er artikel 3 i direktiv 2009/103/EF da til hinder for en fortolkning, hvorefter den lovpligtige forsikrings dækning omfatter skader forårsaget af en brand i et køretøj, når branden ikke kan knyttes til en forudgående bevægelse, således at det ikke kan konstateres, at den er forbundet med kørsel?
            
         
               3)
            
            
               Såfremt det andet spørgsmål besvares benægtende, er artikel 3 i direktiv 2009/103/EF da til hinder for en fortolkning, hvorefter den lovpligtige forsikrings dækning omfatter skader forårsaget af en brand i et køretøj, når køretøjet er parkeret i en privat lukket garage?
            
         
      (1)  EFT L 263, s. 11